ดิฉันมีอาการคันอวัยวะเพศ และได้เกาบ้างจนเหมือนจะถลอก แล้วตอนนี้ดิฉันรู้สึกเจ็บเหมือนตอนเป็นเริม มันจะมีโอกาสเป็นเริมต่อได้ไหมคะ ตอนนี้ทาคาเนสเทนอยู่ค่ะ
สวัสดีค่ะ อาการคันและเจ็บบริเวณอวัยวะเพศภายนอก อาจเกิดจาก1. การติดเชื้อรานอกจากมีอาการคันเป็นหลักแล้ว อาจมีอาการเจ็บแสบได้ และผิวหนังบริเวณอวัยวะเพศภายนอกอาจเกิดเป็นผื่นสีแดง และหากมีการติดเชื้อในช่องคลอดร่วมด้วยก็จะมีตกขาวที่ผิดปกติ คือตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก หรือนมบูด2. การแพ้สัมผัส เช่น อาจแพ้ผงซักฟอก หรือน้ำยาที่ใช้ซักกางเกงใน แพ้น้ำยาปรับผ้านุ่ม แพ้ผ้าอนามัย แพ้แป้งที่นำมาทาบริเวณอวัยวะเพศภายนอก เป็นต้น มักพบผื่นแดงที่ผิวหนังร่วมด้วย3. เป็นโลนที่ขนอวัยวะเพศ หรือเหาที่ขนอวัยวะเพศ ซึ่งจะติดมาจากการมีเพศสัมพันธ์ หรือใช้เสื้อผ้า ผ้าเช็ดตัวร่วมกัน หรืออาจติดมากับการใช้ห้องส้วมก็ได้ อาการคือจะคันมาก โดยเฉพาะในเวลากลางคืนสำหรับโรคเริมที่อวัยวะเพศอาการคือจะเห็นตุ่มน้ำใส มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึม ดังนั้น หากไม่เห็นแผลก็ไม่น่าใช่โรคเริมค่ะในเบื้องต้น ให้พยายามหลีกเลี่ยงสิ่งที่อาจแพ้ต่างๆ และหลีกเลี่ยงการเกา ส่วนยาคาเนสเทนเป็นยาฆ่าเชื้อรา ดังนั้นหากทาแล้วไม่ดีขึ้น ควรไปพบแพทย์เพื่อวินิจฉัยค่ะ